钦定古今图书集成/明伦汇编/氏族典/第268卷 > 王博文
## 钦定古今图书集成/明伦汇编/氏族典/第268卷 > 王博文

按《宋史王博文传》，“博文字仲明，曹州济阴人。祖谏，为
西京作坊副使。博文年十六，善属文，开封府以回文
诗百篇为公卷，人谓之王回文。召试舍人院，为安丰
主簿，历南丰尉，有能名。陈尧咨荐之，试中书，赐进士
第。天禧中，为开封府判官。丁母忧，服除，为三司户部
判官，迁侍御史、陕西转运使。属羌撒逋渴叛，博文特”
奏“周文质、王怀信玩寇逗留，请用曹玮、田敏”，而玮病
不行，用敏为泾原路总管，寇遂平。迁尚书兵部员外
郎、知秦州。为贾德昌所毁，徙凤翔府。明年，德昌败，改
枢密直学士，复知秦州。迁右谏议大夫、知大名府。召
权三司使，遂同知枢密院事，逾月而卒。子畴。